google/wiki40b huggingface dataset:
Rockeweb

Rockeweb drives av Morten Engh (Rock Engh Roll) fra Rjukan i Telemark. Den har vært på nett siden 1996. I 2015 ble nettsiden et .no domene og alle sidene blir oppdatert med nytt design og innhold. Rockeweb handler om rock og relaterte sjangere, som blues, metal, country, tekno, soul, pønk, prog osv. På nettstedet finner man plateanmeldelser av ny og gammel rock, platelister fra 50,- 60,- 70,- 80,- 90,- 00,- og 10,-tallet med favorittplatene til webmasteren, en stor lenkebase, artistportrett, artikler og enkelte konsertomtaler. I mai 2018 ble weben flyttet til ny server og domene, og weben lever videre, nå også på Facebook og Twitter.
Kanadisk minigris

Kanadisk minigris er en betegnelse brukes av noen oppdrettere i Norge om små griser som nedstammer fra vietnamesiske hengebuksvin som ble importert til Canada på 1980-tallet, men som siden er krysset med andre små griser importert til Nord-Amerika. Minigris er ikke en spesiell griserase, men en samlebenevnelse for griser som er avlet spesielt med tanke på ikke å bli særlig store.
Kanadisk minigris er ikke en rase man opererer med som en ekte rase, men kan sammenlignes med nano, micro og teacup-betegnelsene som brukes i feks USA. Disse betegnelsene brukes av oppdrettere for å gi inntrykk av at de har griser som er spesielt små ift andre minigriser. De promoterer ofte sultefôring og mangelfull kost  Dersom man ønsker en reell oversikt over «ekte» raser anbefales det å logge seg inn på American mini pig assosciation sine sider. Der finnes også en korrekt oversikt over opphavet til minigrisen

Historikk

De første små grisene i Nord-Amerika ble importert til Bowmanville Zoo i Ontario i Canada fra en svensk dyrehage i 1985. Ungene til disse ble solgt til forskjellige dyrehager i USA og til privatpersoner som kjæledyr.  I 1990 og i 1989 ble andre små griser importert og blandet med grisene av kanadisk avstamning. I 1993 ble "The Miniature Potbellied Pig Registry" opprettet for å holde orden på stamtavlene til de forskjellige grisene, men registeret ble oppløst på slutten av 90-tallet. I dag er tamme små hengebuksvin nesten alltid blandingsraser, og vietnamesisk hengebuksvin er en truet art.

Kjæledyr

En voksen minigris kan veie 40–80  kg, og har en forventet levetid på 10-20år. Som kjæledyr er griser ikke så enkle å ta med seg til utlandet, og det er krav til merking og sporbarhet. Minigriser som får mangelfull næring og/eller for lite mat, kan bli mindre enn griser som får utvikle seg normalt, men det får ofte store konsekvenser. Det ville være som å sulte et menneske for å holde det lite. Det er forbudt å mate grisen med kjøtt fra ku, sau eller geit på grunn av smittefare. "Klikk-trening" er effektivt på griser, og å holde to griser sammen bidrar til mer aktivitet og stimuli.
Toshimasa Toba

Karriere

Toshimasa Toba startet sin profesjonelle karriere i Mito HollyHock i 1998.
Mato Neretljak

Landslaget

Mato Neretljak spilte 10 landskamper for Kroatias herrelandslag. Han ble tatt ut i Kroatias tropp til EM i fotball 2004.
Antidrivhuseffekt

Antidrivhuseffekt er et nytt ord brukt for å beskrive to forskjellige effekter som beskriver avkjølingen en atmosfære har på temperaturen på en planet. I motsetning til drivhuseffekt, som er mer vanlig, er antidrivhuseffekten bare kjent fra ett sted i solsystemet.
Den vanlige drivhuseffekten oppstår fordi atmosfæren i stor grad lar solstråling gå uhindret gjennom atmosfæren, mens infrarød stråling (varmestråling) blir fanget inne i atmosfæren. Med en antidrivhuseffekt skjer det motsatte (det vil si at sollyset ikke trenger gjennom atmosfæren, mens varmestrålingen slipper ut).

Titan

Dis med organiske molekyler i den øvre atmosfæren på saturnmånen Titan absorberer 90 % av solstrålingen som når månen, men klarer likevel ikke å fange varmestrålingen fra overflaten. Selv om en kraftig drivhuseffekt likevel gjør at temperaturen på Titan er mye høyere enn termal likevekt, har Titan også en annen antidrivhuseffekt, som delvis opphever oppvarmingen som drivhuseffekten fører til. Overflatetemperaturen er dermed ca. 9 °C kaldere enn den ellers ville ha vært med bare drivhuseffekten alene. Ifølge McKay et al., reduserer antidrivhuseffekten på Titan overflatetemperaturen med 9 ºC, mens drivhuseffekten øker overflatetemperaturen med 21 ºC. Den samlede effekten er at overflatetemperaturen (på 94 K eller -179 ºC) er 12 ºC høyere enn den effektive temperaturen (på 84 K, temperaturen en ville hatt på planeten om det ikke var noen atmosfære). 
I tillegg skaper denne effekten en permanent omvendt termoklin på Titan, der atmosfæretemperaturen øker med høyden over tropopausen. Denne formen for antidrivhuseffekt er bare kjent på Titan, men man får en lignende avkjølingseffekt under en atomvinter.

Pluto

På Pluto finnes det en annen mekanisme som ikke egentlig er en antidrivhuseffekt. Sollyset treffer nitrogenis på overflaten av dvergplaneten og får den til å sublimere. Dette fører til at temperaturen på Pluto er ca. 10 ºC lavere enn på månen Charon. Sublimasjonen fører til avkjøling og ligner prosessen på jorden når sollyset direkte fordamper is. Dette er den motsatte effekten av rimdannelse. På jorden blir derimot ikke dette kalt en antidrivhuseffekt.
Hinzenbach

Hinzenbach er en kommune og by i Eferdingdistriktet i delstaten Oberösterreich i Østerrike. Byen hadde i 2014, 1,973 innbyggere.
I byen ligger blant annet skihoppingsanlegget Aigner-Schanze som arrangerer verdenscupen i skihopping for kvinner.
Rhinopalpa polynice

Utseende

En ganske stor sommerfugl (vingespenn 70 – 80 mm) med brede, sterkt flikete vinger som er ganske store sammelignet med den korte kroppen. Antennene er tynne, markert kølleformede og omtrent halvparten så lange som forvingene. Labialpalpene er nokså lange og fremstrakte som et nebb. På oversiden er den brunoransje med brede, svarte kanter, på undersiden brun med flere fine, bølgete, hvite tverrlinjer. Forvingenes for- og bakhjørner et uttrukne, bakvingen har en kort stjert ved ytterhjørnet. På oversiden av bakvingen er det noen runde, svarte flekker langs ytterkanten. På undersiden har den brune øyeflekker langs kanten av både for- og bakvingen.

Levevis

Larven oppgis å leve på planten Poikilospermum suavolens (usikker plassering, ofte regnet til neslefamilien (Urticaceae)).

Unik sommerfugl

Nyere fylogenetiske studier basert på DNA tyder på at R. polynices nærmeste slektning er den afrikanske arten Vanessula milca. Men disse artenes forfedre skilte trolig lag for så mye som 45 millioner år siden. R. polynice mangler altså nære slektninger i dag.
Svømming under European Youth Summer Olympic Festival 2017

Svømming under European Youth Summer Olympic Festival 2017 ble arrangert fra 24. til 29. juli 2017 i Aqua Sportközpont i Győr i Ungarn.
Only the Lonely

«Only the Lonely (Know the Way I Feel)» er en amerikansk sang fra 1960, skrevet av Roy Orbison og Joe Melson.
Roy Orbison, Bob Moores Orchestra & Chorus spilte den inn på plate og ble hans første større hit. Som en operaaktig rockeballade, hadde den en sound som ingen hadde hørt på den tiden. «Only the Lonely» ble utgitt på singlen Monument 45-421 i mai 1960.
I 1989 ble den hedret med en Grammy Hall of Fame Award. I 2005 rangerte Rolling Stone sangen som # 232 på sin liste over The 500 Greatest Songs of All Time.
«Only the Lonely» finnes også på Orbisons album Roy Orbison's Greatest Hits (1962) og på hans posthumt utgitte album A Black & White Night Live (1989), fra HBOs TV-special (1988).

Norske versjoner

Einar Jemtland, Arne T. Elgesem, A. Epaas, Viggo Sandvik Hansen og Eldar Vågan samt T. Sæther har skrevet norske tekster. Jemtlands og Sæthers versjoner bærer tittelen «Den som er ensom». Elgesems versjon heter «Anne-Susanne». Epaas' versjon heter «En som er ensom». Sandvik Hansens og Vågans versjon heter «Aunli & Aunli».
Finn Støren

Bakgrunn

Støren var sønn av Peter Nicolai Støren (1866–1924) og Elisa Christopha Rude (1867–1926). Mora var søster til fotografen Ernest Rude (1871–1948). Finn Sofus var tvillingbror til skipsingeniør Arne Christopher Støren (1892–) som drev i Amerika på 1920-tallet. Finn Sofus giftet seg i 1919 med Inger Lorange Suhrke (1898–1982) av Lorange (slekt).
Han tok examen artium 1914, studerte statsøkonomi i Oslo, Brussel og USA. Han ble autorisert aksjemegler og var medeier i meglerfirmaet P. B. Anker i Kristiania i tolv år, grunnlagt av Peter Lars Bothvid Anker (1876–1957). Støren bygde opp en større formue under den første verdenskrig og reiste meget utenlands, spesielt Tyskland, Spania og Russland/Sovjetunionen. I Russland traff han Fridtjof Nansen og Vidkunn Quisling som var engasjert i nødsarbeid i forbindelse med hungerkatastrofen i Russland. Oppholdet i Russland gjorde ham til en sterk anti-kommunist. Han dro deretter til Sør-Amerika og oppholdt seg en tid i Colombia og deretter i Panama hvor han blant annet var norsk konsul og representant for norsk sementindustri.
I 1922 var han blant de første nordmenn som bodde på Galápagos i lengre tid, da i et forsøk på å kolonisere øygruppen sammen med Per Bang og Jens Aschehoug. De utga en reiseskildring i 1926.
Etter å ha returnert til Norge i 1933 bosatte han seg i Drangedal på en gård som het Voje. Han meldte seg samme året inn i Quislings Nasjonal Samling. Støren ble også reder i eget hvalfangstfirma i Kragerø. Han eide blant annet hvalkokeren FLK «Roald Amundsen» (1904) fra 1937 til 1939, uten at dette ble satt i drift.

Andre verdenskrig

Under den andre verdenskrig virket han fra 1940 som leder for Direktoratet for spesialorientering, som var innordnet Innenriksdepartementet, men var ment å bli det nye utenriksdepartementet etter okkupasjonen. I denne funksjonen var Støren i praksis Quislings uoffisielle utenriksminister og var blant annet Quislings ledsager på besøk hos Adolf Hitler. Fra 1941 var han kommissarisk leder for Nordmannsforbundet. Året etter gikk han inn i representantskapet til Norges Bank. I 1944 ble han ekstraordinær «sendeman» for Quislings NS-regjering for å forhandle med de tyske lederne. 26. april 1945 ble han sendt til København av Quisling, for å forhandle om kreditt inntil ti millioner danske kroner, som skulle sendes tilbake av norske statsborgere fra Tyskland. Han ble arrestert i København våren 1945 og fengslet på Ilebu fengsel.

Eksil i Argentina

Støren flyktet i august 1948 med redningsskøyta RS «Nordland II» via Portugal, Marokko til Kanariøyene, og med «Rex» videre til Argentina i 1949 sammen med blant andre offiseren Kaare Vagn Knudsen (1905–) og legen Arne Høygaard (1906–1981). Der ble han med i en norsk etterkrigs-minoritet og bekjent med landets president Juan Perón (1895–1974) som ble styrtet i 1955, samt grunnleggeren av den kroatiske fascistbevegelsen Ante Pavelić (1889–1959) som hadde kommet til Buenos Aires sent i 1948 på det italienske skipet «Sestriere». To andre som Støren kommuniserte med, var den britiske fascistlederen Oswald Mosley (1896–1980) og svensken Per Engdahl (1909–1994).
Ævi Snorra goða

Ævi Snorra goða («Snorri godes liv») er en tått, en kort islendingesaga fra 1100-tallet. Det er en kort oppsummering av livet til Snorre Gode (ca 955-1031), som også opptrer i Sagaen om Øyrbyggjene. Teksten er noen ganger tilskrevet forfatteren Are Torgilsson Frode.
Vestromanske språk

Vestromanske språk er et av fremste undergruppene av romanske språk. De omfatter forgreningene av galloromanske språk og iberoromanske språk.
Basert på innbyrdes forståelighet har eksempelvis lingvisten David Dalby iberegnet et dusin språk: portugisisk, spansk, asturleonesisk (asturisk og leonesisk), aragonesisk, katalansk, gaskonsk, provençalsk, gallovallonsk (langues d'oïl), fransk, frankoprovençalsk, retoromansk og ladinsk. Denne klassifiseringskriteriet er imidlertid problematisk grunnet langt høyere nivåer av innbyrdes forståelighet mellom italiske språk og iberisk språk enn det er mellom noen av disse og galloromanske språk.
En del klassifisering har inkludert italodalmatiske språk; det resulterende er generelt kalt for italo-vestromansk. Andre klassifisering plasserer italodalmatiske språk med østromanske språk. Sardisk passer ikke inn verken vest- eller østromansk, og kan ha delt seg før noen av disse.
I dag er de fire mest talte standardiserte vestromanske språkene spansk (ca 410 millioner talere), portugisisk (ca 220 millioner, ytterligere 45 millioner eller så andrespråklige, hovedsakelig som afrikansk portugisisk), fransk (ca 75 millioner talere, ytterligere 70 millioner eller så med andrespråklige, hovedsakelig frankofone Afrika), og katalansk (ca 7,2 millioner talere). Mange av disse språkene har store antall ikke-innfødte talere; det er særlig tilfelle for fransk som er utspredt over hele Vest-Afrika som et fellesspråk (lingua franca).
Vinkelhake

Vinkelhake er et konstruksjons-, tegne- og måleredskap eller -instrument. Vinkelhake brukes også som et symbol, bl.a. innen frimureriet, i våpenskjold og andre kjennetegn.
Vinkelhaken er formet som to linjaler montert i 90 grader vinkel, derav navnet. Hvis rotert 45 grader vil figuren ligne en hake. Den brukes også av håndverkere og ingeniører når de trenger å måle vinkelen 90 grader, derav det engelske navnet engineer's square, altså «ingeniørens firkant». I noen tilfeller er de to linjalene ikke fast montert, men løst montert slik at brukeren kan løsne skruen og variere vinkelen. En variabel vinkelhake, eller «stillbar vinkelhake».
Vinkelhake kan også være en trekant, altså tre linjaler der man har lagt koblet den opprinnelige vinkelhakens to linjaler sammen med en tredje linjal. De tre linjaler kan nå stå i vilkårlig vinkel til hverandre, for eksempel med 45, 45 og 90 grader, eller 30, 60 og 30 grader. En slik utvidet vinkelhake nyttes for å tegne geometriske figurer i matematikken.
Vinkelhake benyttes bl.a. i seglet til byggmester Fabian Stang, senere brukt som slektsvåpen av etterkommere.
Apostolic Church

Apostolic Church, Apostolic Faith Church, Apostolic Faith Mission eller Apostolisk trosmisjon var det første organiserte pinsefellesskapet i pinsevekkelsen. Etterhvert som pinsefellesskapet vokste, spredte det seg, særlig fordi menigheter delte seg og dannet nye menigheter, den opprinnelige greinen har fortsatt under navnet Apostolic Faith Church.

Historie

Vekkelsen i Azusa street, Los Angeles, i 1906, regnes som pinsevekkelsens begynnelse, og det var her at pinsekraften og åndsdåpen (dåpen i Den hellige ånd) virkelig fikk et verdensvidt gjennombrudd. Den afro-amerikanske pastoren William J. Seymour hadde tro på og underviste om tungetale som en stadfestelse på å være åndsdøpt, eller fylt av Den hellige ånd. 
Etterhvert fikk vekkelsen navnet Apostolic Faith Mission' (Apostolisk trosmisjon) og det hele ble litt mer organisert. Med i lederskapet for menigheten var William J. Seymour, Tom Hezmalhach, F.F. Bosworth, John G. Lake og Broder Adams.
I et forholdsvis lite hus i Azusa street møttes mennesker med ulik kristen bakgrunn. Det eksisterte en sjelden grad av raseblanding, afro-amerikanere, etterkommere av europeiske bosettere, og latinamerikanere. I begynnelsen var det et kontinuerlig møte, mennesker som kom og gikk hele døgnet. Etter en tid ble det avholdt møter sju dager i uken, tre ganger daglig. Tema som helliggjørelse, tungetale og åndsdåp, var sentrale i møtene.  Vekkelsen i Azusa street varte i tre og et halvt år og har i ettertid  spredt seg internasjonalt. Etter få år var pinsevekkelsen spredt over hele det amerikanske kontinentet.
Ett hundre år senere har vekkelsen vokst til 600 millioner pinsekristne. De fleste karismatiske kristne grupperinger i verden har sine røtter tilbake til Seymours menighet, Apostolic Faith Mission.
Bevegelsen opererer imidlertid ikke samlet. Etter et par år begynte man å merke uenigheter i ledelsen. Samtidig oppsto det lokale bevegelser som hadde sin egen historie og bakgrunn. Dette resulterte i at bevegelsen spredte seg og det ble dannet egne fri menigheter av åndsdøpte mennesker.

Utbredelse

Bevegelsen har sitt hovedkvarter i Portland i Oregon i USA. Menigheten har forgreininger i mange land. I Norge har denne pinseretningen hatt flere menigheter, og to av disse eksisterer fremdeles, i Stavanger og Tromsø. Tidligere fantes menigheter i Bergen, Voss, Trondheim, Kristiansand, Risør, Dalen i Telemark og Drammen. I Norden var det tidligere menigheter i Danmark (Horsens og København) og i Finland. Det er imidlertid i Afrika, særlig Nigeria den står sterkt.
Bevegelsens viktigste organ, bladet The Apostolic Faith, ble først utgitt i Azusa Street. Etter 1908 var bladet overtatt av Apostolic Faith Church i Portland, og utgitt der.
Sentralitetsmål

Sentralitetsmål er et matematisk mål på sentralitet i en tallrekke. Det mest brukte målet er aritmetisk gjennomsnitt, ofte referert til som gjennomsnitt. Gjennomsnitt finnes også i flere versjoner, som for eksempel geometrisk gjennomsnitt. Andre mål på sentralitet er median og typetall.
Om avstanden mellom gjennomsnitt og median er stor kan dette indikere at frekvensen er skjevfordelt, men om gjennomsnitt og median er tilnærmet likt kan dette indikere en normalfordeling. Dette er fordi gjennomsnitt er mer sensitiv enn median for ekstremverdier.
Notwane

Beskrivelse

Notwane begynner rundt 11 km sør for Ramotswa, og følger grensa til Sør-Afrika i en nordøstlig retning før den munner ut i den venstre sida av Limpopo, på samme lengdegrad som byen Mahalapye. Kilden til elva ligger i sandvelden ved den østkanten av kalahariørkenen. Elva passerer de mest folkerike områdene av Botswana, blant annet like øst for Lobatse og nære Gaborone. Notwane munner ut i Limpopo kun 6 km unna der Matlabas-elva munner ut.
Nedbørfeltet til Notwane gir vann til både Notwane og de tre største sideelvene Taung, Metsemaswaane og Nywane. Alle elvene i nedslagsfeltet opplever tidvis korte, sesongavhengige strømninger avhengig av nedbørsmengden. Elveleiene til Notwane og Taung er tørre i tørketiden, og ved tørke kan de være tørre hele året. Alle elvene kan forårsake flom.

Historie

Det har levd folk langs Notwane siden den afrikanske steinalderen. Moshaweng var den første moderne bosetningen ved Notwane-elva, grunnlagt seint i 1880-åra av kgosi Gaborone, ved det som i dag er hovedstaden i Botswana. Hovedstaden Gaborone ble reist her i 1960-åra delvis grunnet nærheten til jernbanen, og delvis grunnet tilførselen av vann fra elva.

Dammer

Gaborone Dam er hovedkilden for vanntilførselen i Gaborone, og har en kapasitet på 144 000 000 m³. Videre opp langs elva ligger Ngotwane Dam i Lehurutshe i Sør-Afrika, med en kapasitet på 18 000 000 m³. Det ligger flere, først og fremst mindre dammer i samme nedslagsfelt som Gaborone Dam, og av disse er det kun Nnywane Dam ved Lobatse som brukes til vanntilførsel i hjemmene. En undersøkelse fra 1992 av dammenes innvirkning på strømningene i elva har førte til et forbud mot utbygging av flere, mindre dammer i nedslagsfeltet.
Rhaesus serricollis

Utseende

En meget stor (30–60 mm), mørkbrun, langstrakt, litt flat trebukk. Pronotums ytterkant er fint tannet.

Levevis

Larven utvikler seg i døde løvtrær av mange ulike slag. Utviklingen tar flere år.

Utbredelse

Den er utbredt på Balkan og i Tyrkia.
Trefase

Koblinger

Det er to hovedkoblinger som brukes i trefasesystemer; Stjerne-kobling og trekant-kobling.

Stjerne-kobling

Her kobles tre av lederne til et felles jordet null-punkt på generator/transformator-siden. Nullpunktet føres ut i nettet med en egen null-leder (i TN-S-nett), eller som kombinert jording og null-leder (PEN) (i TN-C-nett). I TN-nett kan null-lederen få relativt kraftige strømmer hvis det er skjev eller ukompensert induktiv last hos forbruker, men spenningen mellom null-lederen og de enkelte faselederne vil være stabil (fasespenningen delt på kvadratroten av 3 - f.eks. fasespenning 400V, fase til nulleder = 230V). Trefasede elektromotorer er normalt ikke koblet med nulleder, slik at stjernekobling av disse kan brukes både i IT-nett og TN-nett.
Christiansø

Festningen

Christian V grunnla festningen Christiansø i 1684. Det var opptil 450 mann i gang med festningsbyggeriet ledet av ingeniøren Anthony Coucheron. Granitt til byggeriet ble brutt på stedet, mens alle andre byggevarer måtte fraktes over havet. Den 24. oktober 1808 bombarderte en engelsk flåte festningen og flere fartøyer ble skadet, syv mennesker døde og 10 ble såret. I 1855 hadde festningen mistet sin militære betydning og ble nedlagt.
DS «Ryfylke» (1917)

Historie

Skipet ble overlevert Det Østasiatiske Kompagni i København i mars 1917 og døpt DS «St Croix». I 1921 ble skipet solgt til det britiske rederiet United Baltic Corporation i London, og omdøpt «Baltriger». Skipet ble satt inn i rutetrafikk mellom De britiske øyer og Østersjøen. I 1929 ble «Baltriger» lagt i opplag i River Blackwater, og ble liggende her til Det Stavangerske Dampskibsselskab kjøpte henne i september 1931. Samtidig gikk søsteren til Færøyene som «Tjaldur». Skipet ble sendt til rederiets eget verft på Klasaskjæret i Stavanger, og ombygd for bruk i ekspressruten mellom Stavanger/Sandnes og Oslo. Hun ble samtidig omdøpt til DS «Ryfylke».
Under det tyske angrepet på Norge 9. april 1940, lå DS «Ryfylke» i Oslo. Skipet ble rekvirert av den tyske okkupasjonsmakten og benyttet som losjiskip. I november 1940 ble hun returnert til rederiet, og ble straks utleid til Det Nordenfjeldske Dampskibsselskab i Trondheim. Nordenfjeldske var på den tiden i akutt skipsmangel etter at fire av rederiets hurtigruteskip var senket i krigshandlinger: DS «Sigurd Jarl», DS «Dronning Maud», DS «Prins Olav», og DS «Prinsesse Ragnhild». DS «Ryfylke» ble satt inn i hurtigruten, men allerede på sin første rundtur fra Trondheim, grunnstøtte hun ved Ørland i Trondheimsfjorden og måtte på verksted for reparasjon. 5. februar 1941 var skipet på nordgående på sin andre rundtur. På Stad ble hun oppdaget av en britisk ubåt som ved hjelp av varselskudd tvang henne til å stoppe. Passasjerene og besetningen ble beordret i livbåtene, og DS «Ryfylke» ble senket av kanonild fra ubåten. Ingen mennesker omkom.

Skipet

DS «Ryfylke» var bygd som et kombinert passasjer- og godsskip for rutetrafikk i Dansk Vestindia. Ved levering var tonnasjen 1 113 bruttoregistertonn og 657 nettoregistertonn. Hovedmaskinen var en oljefyrt trippel ekspansjon dampmaskin bygd ved Kjøbenhavns Flytedok & Skibsværft. Oppgitt ytelse var 1 100 ihk (indikerte hestekrefter), og 166 nhk (nominelle hestekrefter), noe som ga en toppfart på 13,5 knop. Etter at Det Stavangerske Dampskibsselskab kjøpte skipet i 1931, ble kjelen ombygd til kullfyring. DS «Ryfylke» var et toklasse-skip med 1. plass (1. klasse) midtskips, og 2. plass akter. Skipet hadde totalt 43 køyeplasser, fordelt på 27 på 1. plass og 16 på 2. plass.
NM i bryting 2013

NM i bryting 2013 ble arrangert i Oslo 2. mars. Arrangør var Oslo-Akershus Brytekrets. 
Kongepokalen for menn ble vunnet av Marthin Hamlet Nielsen. Kongepokal for kvinner ble ikke utdelt.
Fleskesvor

Fleskesvor er en snack eller et tilbehør til mat lavet av stekt grisehud. 
Fleskesvor kjennes i Norge som et sprøtt, lysebrunt stykke stekt svor fra svineribbe, eller solgt i poser som snacks.
San Fernando (Masbate)

San Fernando (Bayan ng San Fernando) er en kommune i Filippinene. Kommunen tilhører provinsen Masbate og ligger på øya Ticao. Folkemengden var på 23 057 innbyggere i 2015.

Arkeologi, økologi

Kommunen utgjør en del av Ticao, som betegnes som et distinkt arkeologisk landskap, med tusener og prekoloniale artefakter som for eksempel Rizal  stone med baybayininskripsjon, Ticao gold spike teeth, begravelsesurner av varierende utforminger og størrelser, jadekjeder, klippeuthugninger av menneskeansikter, og  Ticao-petrografene. Mange av funnene smykker som interiørelementer boliger på øya. 
Øya er også en ecological frontier for bevaringen av skater. På øye finnes en sjelden og utryddelsestruet art av visayavortesvin (sus cebifrons).